Bothynus quadridens

Bothynus quadridens er en bille som hører til familien skarabider (Scarabaeidae).

Utseende 
En middelsstor (ca. 30 millimeter), nokså bred, blank, svart hornbille. På hodet er clypeus avrundet. Hodet er uten horn. Pronotum har jevnt rundede sider, i midten foran med en liten spiss, bak denne med en stor, litt diffus, grunn, rund grop som dekker mye av oversiden hos hannen. Dekkvingene mangler tydelige punktrekker. På beina har for-leggene fire tenner, den innerste ganske liten.

Levevis 
Svært lite er kjent om biologien til denne slekten, og larvene er ukjente. Generelt for Pentodontini lever larvene under bakken, i jorda eller nedgravd i sand. Mens de fleste andre hornbiller er skogsinsekter forekommer Pentodontini ofte i relativt tørre områder. Noen av artene kan gjøre en del skade i jordbruket ved at larvene spiser røtter.

Utbredelse 
Arten er utbredt fra Guatemala i nord til Ecuador i sør.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien hornbiller, Dynastinae MacLeay, 1819
 Stammen Pentodontini Mulsant, 1842 
 Slekten Bothynus Hope, 1837
 Bothynus quadridens (Taschenberg, 1870)

Kilder 
 Dynastidae du monde- nettside om arten
 Generic Guide to New World Scarab Beetles - Bothynus

Eksterne lenker 
 
 

Hornbiller
Biller formelt beskrevet i 1870
Dyr formelt beskrevet av Ernst Ludwig Taschenberg